L 45/1414
Il-Ġurnal Uffiċjali tal-Unjoni Ewropea
MT
24.2.2022
IL-KUMMISSJONI PROĠETTI PILOTA
KAPITOLU PP 02 — INVESTIMENTI STRATEĠIĊI EWROPEJ (ikompli) PP 02 21
(ikompli)
PP 02 21 04
(ikompli) Dawn is-soluzzjonijiet għandhom jiġu implimentati fuq żewġ livelli.
L-ewwel: il-ħolqien ta' pjattaforma diġitali pubblika bla ħlas għall-industriji differenti li joperaw fis-settur turistiku.
Din il-pjattaforma tippromwovi l-interazzjoni bejn il-klijenti u l-kumpaniji permezz ta' sistemi ta' prenotazzjoni li jqisu t-tbegħid soċjali u soluzzjonijiet tal-IA li jimmaniġġaw il-folol, pereżempju billi jippermettu li l-ikel jiġi ordnat għal take-away jew li jsiru prenotazzjonijiet skont il-pjan tar-ristoranti, il-bars, il-lukandi, eċċ.
Fil-prattika, is-sidien jistgħu jtellgħu filmati, ritratti u sorsi oħra ta' informazzjoni fl-app, biex il-klijenti jkunu jistgħu jiddeċiedu eżatt fejn u meta jpoġġu u jingħataw servizzi u jagħmlu l-prenotazzjonijiet tagħhom.
Min-naħa l-oħra, is-sidien jistgħu jtejbu parti mis-sistemi tagħhom billi jiżviluppaw u jimplimentaw l-għodod u l-infrastruttura meħtieġa biex ikunu konnessi aħjar mal-klijenti tagħhom.
B'din l-app, il-konsumaturi jħossuhom aktar kunfidenti li jiffrekwentaw bars, ristoranti, lukandi u stabbilimenti oħra fis-settur turistiku.
It-tieni: l-introduzzjoni tad-diġitalizzazzjoni fl-operazzjonijiet interni tal-kumpaniji li joperaw fis-settur, sabiex ir-ristoranti, il-bars u l-lukandi mhux biss iżidu l-produttività tagħhom iżda jsiru wkoll aktar sikuri għall-partijiet kollha involuti, li jista' jkun ta' importanza partikolari fil-futur qrib.
Biex dan jintlaħaq, il-kumpaniji jistgħu, pereżempju, jużaw tagħmir tad-diżinfezzjoni robotiku biex inaddfu l-ispazji pubbliċi malajr jew jiżviluppaw u jimplimentaw soluzzjonijiet li jnaqqsu l-ħtieġa ta' interazzjonijiet bejn il-persuni, bħal sistemi ta' kodiċi QR jew sistemi ta' ħlas mingħajr flus kontanti.
Barra minn hekk, il-proġett ikun qed jgħin lis-settur turistiku permezz ta' servizzi ta' konsulenza lis-sidien.
Dan il-kontenut huwa mfassal speċifikament għan-negozji tat-tip tagħhom.
U l-fatt li hija app tal-UE jiggarantixxi li ħadd – jiġifieri l-ebda kumpanija – ma titħalla lura.
L-eżitu ewlieni ta' dan il-proġett pilota se jkun livell ogħla ta' diġitalizzazzjoni għall-SMEs fis-settur turistiku, li permezz tiegħu mistennija jsiru aktar ippreparati biex jindirizzaw il-bidliet li rriżultaw mit-tifqigħa tal-COVID-19.
L-appoġġ għad-diġitalizzazzjoni tal-SMEs Ewropej huwa prijorità ċara għall-Kummissjoni.
Din saret saħansitra aktar importanti fis-sitwazzjoni attwali.
Fid-dawl tal-importanza tal-SMEs fl-industriji differenti tas-settur turistiku, kemm bħala sors ta' valur miżjud kif ukoll bħala sors ta' impjiegi, matul din il-kriżi huwa kruċjali li jsiru l-isforzi biex il-kumpaniji ta' dan is-settur jiġu appoġġati.
PP 02 21 05
Proġett pilota — Mobilità rurali sostenibbli għar-reżiljenza rigward il-COVID-19 u appoġġ għall-ekoturiżmu Ċifri (Approprjazzjonijiet differenzjati) Approprjazzjonijiet 2022 Impenji
990 500
Approprjazzjonijiet 2021
Pagamenti
997 625
Impenji
1 000 000
Eżitu 2020
Pagamenti
Impenji
Pagamenti
250 000
Kummenti Dan il-proġett pilota huwa inċentrat fuq il-prinċipji tal-Patt Ekoloġiku Ewropew u jsegwi l-objettivi ta' "ħadd ma jitħalla jibqa' lura" u ta' "tranżizzjoni ġusta", li għandhom jiġu applikati wkoll għall-mobbiltà rurali.
Dan il-proġett pilota għandu l-għan fil-fatt, minn naħa, li jnaqqas l-emissjonijiet CO2 mit-trasport b'mod konformi mal-miri stabbiliti millLiġi Ewropea dwar il-Klima u, min-naħa l-oħra, jippromwovi konnessjonijiet ta' mobbiltà aħjar f'żoni remoti u rurali kif ukoll il-bini ta' kapaċità, hekk kif iqis u jinkludi b'mod speċifiku persuni li ma jistgħux jew ma jridux ikollhom karozza - eż. nisa, żgħażagħ, anzjani u persuni b'diżabbiltà u soċjalment żvantaġġati - biex titrawwem l-aċċessibbiltà u l-inklużjoni.